laion/Wikipedia-Exotic huggingface dataset:
טימותי האו

טימותי אוטיס האו (באנגלית: Timothy Otis Howe;‏ 24 בפברואר 1816 – 25 במרץ 1883) היה פוליטיקאי ושופט אמריקאי, שכיהן כסנאטור מטעם ויסקונסין בשנים 1861–1879 וכמנהל הכללי של דואר ארצות הברית בממשלו של הנשיא צ'סטר ארתור מ-1881 ועד למותו. קודם לכן הוא כיהן כשופט בבית המשפט העליון של ויסקונסין. טימותי האו נולד בליבמור, מיין (אז חלק ממסצ'וסטס), לטימותי האו ולבטסי האוורד. הוא התחנך בסמינר רידפילד (כיום בית הספר קנטס היל שברידפילד, מיין) ולאחר מכן למד משפטים בהדרכתם של שופטים מקומים. ב-1839 הוא התקבל ללשכת עורכי הדין של מיין והחל לעסוק במקצוע ברידפילד. ב-1845 הוא נבחר לבית הנבחרים של מיין. זמן קצר לאחר מכן הוא עבר לגרין ביי שבוויסקונסין, שם הוא פתח משרד עורכי דין. הוא היה תומך נלהב של המפלגה הוויגית וב-1848 התמודד מטעם ללא הצלחה על מושב בבית הנבחרים של ארצות הברית. האו נשא לאישה את לינדה אן היינס ולזוג נולדו בן ובת. בשנים 1851–1855 כיהן האו כשופט פדרלי בוויסקונסין. בתוקף תפקידו הוא כיהן גם כשופט בית המשפט העליון של ויסקונסין עד להפרדת בתי המשפט ב-1853. ב-1857 התמודד האו ללא הצלחה בבחירות לסנאט של ארצות הברית, וב-1861 עלה בידו להיבחר. הוא כיהן בסנאט 18 שנה במהלך מלחמת האזרחים ובמהלך תקופת השיקום. כסנאטור הוא נמנה עם מתנגדי העבדות בארצות הברית ותמך בחקיקתו של התיקון ה-15 לחוקת ארצות הברית. בעת כהונתו בסנאט הציע הנשיא יוליסס ס. גרנט להאו את תפקיד נשיא בית המשפט העליון של ארצות הברית. האו דחה את ההצעה מתוך חשש שמי שייכנס לסנאט במקומו יהיה דמוקרט. ב-1879 נוצח האו בבחירות לסנאט ואיבד את מושבו לעמיתו הרפובליקני מתיו ה. קרפנטר. ב-1881 מונה האו כמנהל הכללי של דואר ארצות הברית בקבינט של הנשיא צ'סטר ארתור. בתפקיד זה הוא כיהן עד למותו. טימותי האו נפטר בקנושה, ויסקונסין ב-25 במרץ 1883. מדיה וקבצים בנושא טימותי האו בוויקישיתוף טימותי האו, באתר המדריך הביוגרפי של הקונגרס של ארצות הברית (באנגלית) טימותי האו באתר בית המשפט העליון של ויסקונסין (באנגלית) טימותי האו, באתר "Find a Grave" (באנגלית) SOME KENTS HILL SCHOOL NOTABLES Howard-rowlinson to Howel - PoliticalGraveyard.com "Post Master General Howe Dead". Greensboro North State. March 29, 1883. p. 2. Retrieved March 29, 2015 – via Newspapers.com. open access
סוך

נפת סוך (באוזבקית: Сўх тумани/Soʻx tumani; ברוסית: Сохский район, תעתיק: סוחסקיי ראיון) היא נפה של מחוז פרגנה, המהווה מובלעת של אוזבקיסטן שמוקפת בקירגיזסטן. בירת הנפה היא רוואן, על אף היותה של הנפה חלק משטח אוזבקיסטן, מרבית אוכלוסיית הנפה היא בכלל טג'יקית. על פי אומדן רשמי מתאריך 1 בינואר 2023 אוכלוסיית הנפה מונה 82,067 בני אדם. השטח של סוך מחולק לשני חלקים, שמופרדים אחד מהשני על ידי קירגיזסטן: החלק הצפוני של סוך שכולל את העיירה צ'ון-קורה, שבעצמה כוללת מובלעת נוספת באותו השם. החלק הדרומי של סוך שהוא הרבה יותר גדול מהחלק הצפוני. האזור כולל כ-19 יישובים שיותר ממחציתם הם עירוניים. יחד עם העיר קוקנד, היה האזור אחד ממרכזי מרד באסמצ'י (אנ') שהתרחש בין השנים 1918–1924. בשנת 1999 טענה הממשלה האוזבקית כי חמושים מטעם ארגון הטרור, התנועה האסלאמית של אוזבקיסטן שהשתמשו באזור כבסיס לפעילות הארגון ואף לתקיפת אוזבקיסטן וקירגיזסטן. מוקדם יותר באותה שנה נאלצה הבירה האוזבקית טשקנט להתמודד עם סדרת פיגועי תופת המיוחסים ל-IMU. אוזבקיסטן החלה לחזק את הגבולות סביב האזור ובעקבות כך הכעיסה את הקירגיזים שטוענים שאוזבקיסטן הציבה מוקשים בשטחה. Uzbekistan: Administrative Division (Regions and Districts) - Population Statistics, Charts and Map, citypopulation.de "Convoluted borders are hampering Central Asian integration". The Economist. ISSN 0013-0613. נבדק ב-2020-04-15. Putz, Catherine. "More Trouble on the Kyrgyz-Uzbek Border". thediplomat.com (באנגלית אמריקאית). נבדק ב-2020-04-15. ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
פסגת אסטרו

פסגת אסטרו (באנגלית: Astro Peak) היא פסגה ברכס נפטון, בהרי פנסקולה בארץ המלכה אליזבת שבאנטארקטיקה. גובהה של הפסגה 835 מטרים מעל פני הים. הפסגה ממוקמת 1.6 קילומטרים מהקצה המערבי של מצוק ברקוויסט. רכס נפטון (ובו הפסגה) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר. הרי פנסקולה כולם (ובהם פסגת אסטרו) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראה בשם זה, מאחר שהסקר הגאולוגי של ארצות הברית הקים על הפסגה תחנה מחקר אסטרונומית במהלך עונת המחקר (הקיץ האנטארקטי) 1965–1966. פסגת אסטרו באתר הסקר הגאולוגי של ארצות הברית פסגת אסטרו באתר הגאזט האנטארקטי של ממשלת אוסטרליה פסגת אסטרו באתר הגאזט האנטארקטי המשווה SCAR של ממשלת אוסטרליה פסגת אסטרו באתר peakery (מרחקים לאתרים סמוכים) תצלום לוויין של אזור פסגת אסטרו מזג אוויר נוכחי מעודכן בפסגת אסטרו תחזית מזג אוויר עדכנית ארוכת טווח עבור פסגת אסטרו גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על רכס נפטון מידע היסטורי
יחסי הוותיקן–פרו

יחסי הוותיקן–פרו הם יחסי החוץ בין הוותיקן לפרו. שתי המדינות כוננו יחסים דיפלומטיים בשנת 1859. האפיפיור יוחנן פאולוס השני ערך שני ביקורים בפרו. הראשון היה בפברואר 1985 והשני במאי 1988. האפיפיור פרנציסקוס ביקר בפרו ב-1 בינואר 2018. הוותיקן מחזיקה נונציו אפוסטולי בלימה. פרו מחזיקה שגרירות לוותיקן ברומא. מדיה וקבצים בנושא יחסי הוותיקן–פרו בוויקישיתוף משרד יחסי החוץ הפרואני: יום השנה ליחסים הדו צדדיים עם הוותיקן (בספרדית בלבד) משרד יחסי החוץ הפרואני: הכוונה של שגרירות פרואנה לוותיקן משרד יחסי החוץ והפולחן הפרואני: הנחיית שגרירות הוותיקן בלימה Acuerdo entre la Santa Sede y el Perú (בספרדית בלבד) Conventio INTER APOSTOLICAM SEDEM ו- PERUVIANAM REMPUBLICAM (בלטינית בלבד)
יחסי אתיופיה–צ'ילה

יחסי אתיופיה–צ'ילה הם יחסי החוץ בין צ'ילה ואתיופיה. היחסים הדיפלומטיים בין שתי המדינות כוננו ב-16 באוקטובר 1945. בסוף 2015, צ'ילה החליטה לפתוח שגרירות קבועה באתיופיה, בהתחשב שהיא מדינה מאוד רלוונטית ברמה הבינלאומית, אשר בה שוכן מטה האיחוד האפריקני והנציבות הכלכלית של האומות המאוחדות לאפריקה. בשנת 2015, הסחר בין שתי המדינות הסתכם בכ-700,000 דולר, עם קצב צמיחה שנתי ממוצע של 3.8% בחמש השנים שקדמו לה. המוצרים העיקריים המיוצאים על ידי צ'ילה הם מיץ ענבים, תפוחים טריים וציוד קידוח, בעוד שאתיופיה מייצאת בעיקר נעליים, קפה ומגבות כותנה. אתיופיה מיוצגת בצ'ילה באמצעות שגרירותה בברזיליה, ברזיל. צ'ילה מחזיקה באתיופיה שגרירות באדיס אבבה. אתר על יחסי מדינות
יחסי מיאנמר–צ'ילה

יחסי מיאנמר–צ'ילה הם יחסי החוץ בין צ'ילה ומיאנמר. היחסים הדיפלומטיים בין בורמה לצ'ילה כוננו בשנת 1978. בעבר צ'ילה החזיקה קונסוליית כבוד ברנגון. מיאנמר מיוצגת בצ'ילה באמצעות שגרירותה בברזיליה, ברזיל. צ'ילה מיוצגת במיאנמר באמצעות שגרירותה בבנגקוק, תאילנד. באתר משרד החוץ הצ'יליאני
Adventure of a Lifetime

Adventure of a Lifetime (בעברית: הרפתקה של פעם בחיים) הוא שיר של להקת הרוק הבריטית קולדפליי. השיר פורסם ב-6 בנובמבר 2015 כסינגל המוביל מאלבום האולפן השביעי שלהם, A Head Full of Dreams. השיר הגיע לראש מצעד המדיה פורסט הבינלאומי בישראל, למקום השביעי במצעד הסינגלים הבריטי ולמקום ה-13 בבילבורד הוט 100, וכן ל-20 המקומות הראשונים במספר מדינות, בהן אוסטרליה, אוסטריה, קנדה, צ'כיה, צרפת, גרמניה, אירלנד, איטליה, הולנד, ניו זילנד ושווייץ. בשנת 2016 ביצעה הלהקה את השיר בסופרבול 50, במופע המחצית עם ברונו מארס וביונסה. בבלוג Idolator, ביאנקה גרייסי ורובי דאו דירגו את השיר ב-7/10 ו-8/10 בהתאמה, וקבעו כי השיר הוא "תוסס להפליא באופן כמעט ילדותי" ושהוא "הסינגל הכי טוב של קולדפליי בשבע השנים האחרונות". במגזין רולינג סטון דורג השיר במקום ה-41 ברשימת ברשימת 50 השירים הטובים ביותר לשנת 2015, שפורסמה בסוף אותה השנה. הוידאו קליפ בוים על ידי משתף הפעולה ותיק של הלהקה, מאט וייטקרוס. הוא פורסם ב-27 בנובמבר 2015. הרעיון לקליפ נרקם לאחר שסולן קולדפליי, כריס מרטין ושחקן הקולנוע הבריטי אנדי סרקיס נפגשו בטיסה ודנו ברעיונות. הכנת הווידאו קליפ לקחה כחצי שנה. נכון לספטמבר 2020, זכה הקליפ לכ-1.1 מיליארד צפיות. מידע על היצירה "Adventure of a Lifetime" באתר מיוזיק בריינז מידע על הסינגל "Adventure of a Lifetime" באתר מיוזיק בריינז מידע על היצירה "Adventure of a Lifetime" באתר Discogs סרטון השיר "Adventure of a Lifetime" באתר יוטיוב Breihan, Tom (6 בנובמבר 2015). "Coldplay – "Adventure Of A Lifetime"". Stereogum. נבדק ב-12 בדצמבר 2015. {{cite web}}: (עזרה) Britton, Luke Morgan (6 בנובמבר 2015). "Coldplay Are Back With A Sparky, Disco-influenced New Single - Track Review". NME. נבדק ב-12 בדצמבר 2015. {{cite web}}: (עזרה) Kornhaber, Spencer (6 בנובמבר 2015). "All Hail Disco Coldplay". The Atlantic. נבדק ב-12 בדצמבר 2015. {{cite web}}: (עזרה) Brandle, Lars (6 בנובמבר 2015). "Coldplay Announces New Album Featuring Beyonce & Tove Lo; Premieres New Song: Listen". Billboard. נבדק ב-6 בנובמבר 2015. {{cite web}}: (עזרה) Minsker, Evan; Monroe, Jazz (6 בנובמבר 2015). "Coldplay Enlist Beyoncé, Noel Gallagher, More for New Album, Share "Adventure of a Lifetime"". Pitchfork Media. נבדק ב-6 בנובמבר 2015. {{cite web}}: (עזרה) Wass, Mike (6 בנובמבר 2015). "Pop Perspective: Coldplay's "Adventure Of A Lifetime" Reviewed And Rated By All Four Idolator Editors". Idolator. נבדק ב-8 בנובמבר 2015. {{cite web}}: (עזרה) "50 Best Songs of 2015". rollingstone.com. "Coldplay Monkeys Around in 'Adventure of a Lifetime' Video: Watch". Billboard.com. 27 בנובמבר 2015. נבדק ב-28 בנובמבר 2015. {{cite web}}: (עזרה) https://www.amazon.com/gp/product/B017JGRPEG https://www.amazon.de/gp/product/B017JGRIIE https://www.amazon.co.uk/Adventure-Of-A-Lifetime/dp/B017JGRIM0 https://www.amazon.de/gp/product/B018UHPNC4 https://www.amazon.co.uk/gp/product/B0181T7LF8 https://www.amazon.de/gp/product/B01B9FD2D6 https://www.amazon.co.uk/gp/product/B01B8O2V2Q https://www.amazon.com/gp/product/B01BCQUQFY "Top 40/M Future Releases". All Access Music Group. אורכב מ-המקור ב-31 בינואר 2016. נבדק ב-9 בפברואר 2016. {{cite web}}: (עזרה)
הר דסינגר

הר דסינגר או הר דאסינגר (באנגלית: Mount Dasinger) הוא פסגה ברכס נפטון, בהרי פנסקולה בארץ המלכה אליזבת שבאנטארקטיקה. גובהו של ההר 1,360 מטרים מעל פני הים; והוא ההר ה-3,297 בגובהו באנטארקטיקה. ההר ממוקם 11 קילומטרים מנונאטאק ניית' שבצפון רכס נפטון. רכס נפטון (ובו ההר) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר. הרי פנסקולה כולם (ובהם הר דסינגר) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964 ועל ידי צי ארצות הברית בעונת המחקר (הקיץ האנטארקטי) 1956–1966. שמו של ההר ניתן לו על ידי הוועדה המייעצת לשמות אנטארקטיים. ההר נקרא בשם זה, על שמו של לוטננט ג'יימס ר. דסינגר (James R. Dasinger) מצי ארצות הברית, אשר שהא בתחנת אלזוורת' בחורף 1958. הר דסינגר באתר הסקר הגאולוגי של ארצות הברית הר דסינגר באתר הגאזט האנטארקטי של ממשלת אוסטרליה הר דסינגר באתר הגאזט האנטארקטי המשווה SCAR של ממשלת אוסטרליה הר דסינגר באתר peakery (מרחקים לאתרים סמוכים) מזג אוויר נוכחי מעודכן בהר דסינגר תחזית מזג אוויר עדכנית ארוכת טווח עבור הר דסינגר מידע גאוגרפי והיסטורי הרי אנטארקטיקה לפי גובהם מידע היסטורי על רכס נפטון
Gold Skies

Gold Skies הוא מיני-אלבום הבכורה של הדי ג'יי והמפיק ההולנדי מרטין גריקס. האלבום יצא לאור ב-8 ביולי 2014 להורדה דיגיטלית דרך חנות האייטונס באמריקה הצפונית. מידע על האלבום Gold Skies באתר MusicBrainz האלבום Gold Skies באתר Discogs האלבום Gold Skies באתר ספוטיפיי האלבום Gold Skies באתר דיזר wegotthiscovered, Martin Garrix Announces Gold Skies EP, We Got This Covered, ‏2014-07-03 (באנגלית)
טלפה

טלפה (בספרדית: Telefe, ראשי תיבות של Televisión Federal, טלוויזיה פדרלית) היא תחנת טלוויזיה הממוקמת בבואנוס איירס, ארגנטינה. התחנה נמצאת בבעלות ViacomCBS באמצעות Televisión Federal. טלפה היא אחת משש רשתות הטלוויזיה הלאומיות בארגנטינה ואחת מרשתות הטלוויזיה הפופולריות במדינה, בשל סגנונה הקליל, הצעקני והלא פעם סקסיסטי. אולפני השידור ממוקמים במרטינס, בואנוס איירס, בסמוך למטה התאגיד; המשדר שלו ממוקם בבניין אבל. באזורים בארגנטינה שבהם לא ניתן לקבל שידור, היא זמינה במערכות כבלים ולוויין נבחרות. לטלפה יש גם רשת בינלאומית (Telefe Internacional) הזמינה באמריקה, אירופה, אסיה ואוקיאניה. מדיה וקבצים בנושא טלפה בוויקישיתוף אתר האינטרנט הרשמי של טלפה טלפה, ברשת החברתית פייסבוק טלפה, ברשת החברתית אקס (טוויטר) טלפה, ברשת החברתית אינסטגרם טלפה, סרטונים בערוץ היוטיוב טלפה אינטרנשיונל "VIACOM INAUGURÓ NUEVO EDIFICIO CORPORATIVO EN BUENOS AIRES". Newsline Report (בספרדית). 24 באפריל 2019. נבדק ב-30 ביוני 2020. {{cite news}}: (עזרה) Cayón, David (18 במרץ 2011). "Telefe comienza a transmitir en digital terrestre". El Cronista (בספרדית). אורכב מ-המקור ב-21 במרץ 2011. {{cite news}}: (עזרה) "TELEFE INTERNACIONAL AMPLÍA SU COBERTURA A TRAVÉS DE DIRECTV". Total Medios (בספרדית). 3 בספטמבר 2009. אורכב מ-המקור ב-30 ביוני 2020. {{cite news}}: (עזרה) "El canal Telefé festeja hoy sus primeros cuarenta años". Clarín (בספרדית). 21 ביולי 2001. אורכב מ-המקור ב-10 ביולי 2020. {{cite news}}: (עזרה) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אורסולה האפה

אורסולה האפה-קריי (בגרמנית: Ursula Happe-Krey;‏ 20 באוקטובר 1926 – 31 במרץ 2021) הייתה שחיינית גרמנייה, אלופה אולימפית (מלבורן 1956) ואלופת אירופה (טורינו 1954) במשחה ל-200 מטר חזה וכל זאת כשהיא אמא לשני ילדים. האפה נולדה וגדלה בעיר החופשית דנציג. היא החלה לשחות בגיל 4. בתקופת מלחמת העולם השנייה היא שרתה בשרות העבודה לנשים ובחיל העזר לנשים. בתום המלחמה גורשה משפחתה מביתה והם ברחו לחלק המערבי של גרמניה, שם התיישבו אמה ושתי אחיותיה הקטנות בקיל, שלזוויג-הולשטיין. בשנת 1950 היא נישאה למאמן השחייה שלה, הנץ גונטר ועברה איתו לדורטמונד. לזוג נולדו ארבעה ילדים. באולימפיאדת הלסינקי (1952) סיימה האפה במקום 13 במשחה ל-200 מטר חזה בתוצאה של 3:03.8 דקות באליפות אירופה שנערכה בטורינו, איטליה בשנת 1954 היא זכתה בשתי מדליותף זהב וארד. מדליית זהב, במשחה ל-200 מטר חזה בתוצאה של 2:54.9 דקות, לפני ייטה הנסן מדנמרק (2:55.0 דקות) וקלרה קילרמן מהונגריה (2:55.8 דקות) ומדליית ארד, במשחה ל-100 מטר פרפר בתוצאה של 1:18.9 דקות, אחרי יוטה לנגנאו מגרמניה המזרחית שקבע שיא עולם חדש של 1:16.6 דקות ומריה ליטומריצקי מהונגריה (1:18.6 דקות). באולימפיאדת מלבורן (1956) זכתה האפה במדליית זהב במשחה ל-200 מטר חזה בשיא אולימפי חדש של 2:53.1 דקות, לפני האלופה האולימפית היוצאת אווה סקיי מהונגריה (2:54.8 דקות) ובת ארצה אווה-מריה אלזן (2:55.1 דקות). נפטרה ב-31 במרץ 2021. בשנת 1997 זכתה האפה להכלל בהיכל התהילה הבינלאומי של השחייה. אורסולה האפה, באתר olympedia.org Ursula Happe (GER) 1997 Honor Swimmer, באתר International Swimming Hall of Fame (באנגלית)
יחסי הונג קונג – צ'ילה

יחסי הונג קונג–צ'ילה הם יחסי החוץ בין הונג קונג לצ'ילה. היחסים הדו-צדדיים בין צ'ילה להונג קונג החלו באמצע המאה ה-19. לפני מלחמת האזרחים האמריקאית עבדים אפריקאים הועסקו רבות בחוות ברחבי אמריקה הדרומית ודרום ארצות הברית. עם זאת, כאשר תנועות הביטול והאמנציפציה הביאו לביטול העבדות ברחבי העולם החדש מאז אמצע המאה ה-19, בעלי חוות באזור התמודדו לפתע עם מחסור חריף בכוח העבודה. על מנת למלא את המשרות שהשאירו עבדים שחורים משוחררים, החלו בעלי החוות לחפש באסיה כוח עבודה זול, והחלו לייבא עשרות אלפי מהגרי עבודה מהודו ומהפרובינציות הדרומיות של סין כמו גואנגדונג ופוג'יאן. כנמל בינלאומי חופשי תחת שלטון בריטניה, הפכה הונג קונג בהדרגה לשער העיקרי של מהגרי העבודה הסינים לאמריקה, וצ'ילה הייתה לעיתים קרובות הרגל הראשונה במסעם ליבשת אמריקה. מרבית ה"קולים" הסינים היו ממשיכים במסעם לאחר שהגיעו לצ'ילה ובסופו של דבר עבדו בחוות בקובה, פרו וכו', אך עם זאת התהליך הוליד נתיב שילוח משגשג בין הונג קונג לצ'ילה, מכיוון שצ'ילה הייתה תחנת העברת מפתח לעובדים הסינים. בסוף המאה ה-19, בריטניה החלה לאסור על הובלת עובדים סינים ליבשת אמריקה מנמלים שתחת שליטתה, בין השאר מכיוון בשל הלחץ הבינלאומי שהופעל על לונדון לאסור את סחר ה"קולים", שהיה מעצם טבעו, לא פחות מעבדות. מכיוון שכך, מקאו החליפה במהרה את הונג קונג כמוקד המסחר בקוליות בדרום סין. עם זאת, הקשרים בין הונג קונג לצ'ילה לא הסתיימו בכך. הסיבה לכך היא שצ'ילה הייתה מעצמה ימית מרכזית בחצי הכדור המערבי בסוף המאה ה-19. בשנת 1898 הושקה ה-Baquedano, ספינת הקרב החדשה והמודרנית ביותר של הצי הצ'יליאני באותה תקופה, והיא הובילה צי מסיבי להפליג במסע חוצה האוקיינוס השקט בשנה שלאחר מכן. על פי תוכניתו, הצי הצ'יליאני האימתני אמור היה לבקר ביפן, בשנגחאי, בהונג קונג, ואז לפנות דרומה לכיוון סינגפור וסידני באוסטרליה. ב-3 בנובמבר 1900 הגיעה סוף סוף הארמדה הצ'יליאנית להונג קונג. עם זאת, אחד מהמלחים שלה בשם קרלוס קרוג בונן חלה לפתע מאוד זמן קצר לאחר הגעתם ומת בבית חולים ימי מקומי ארבעה ימים לאחר מכן. בונן נקבר בבית הקברות הקתולי של סנט מייקל בהאלי ואלי, וסיפורו הוקלט במוזיאון הימי של הונג קונג. כיום צ'ילה היא כבר לא מעצמה ימית, עם זאת, צ'ילה והונג קונג נותרו קשורות זו לזו בדרכים מסוימות. לדוגמה, הדיקטטור הצ'יליאני אוגוסטו פינושה שאב די הרבה תובנות מהונג קונג כשהוא דחף את תוכנית הפיתוח הכלכלי שלו, ואף קיימות שמועות שהיו לו פיקדונות זהב סודיים שהוחבאו בבנקים בהונג קונג ושנחאי. כיום, נותר פוטנציאל רב לשיתוף פעולה כלכלי ומסחרי בין צ'ילה להונג קונג, מכיוון ששתי המדינות חברות ב-APEC. הונג קונג וסנטיאגו להוטות לקדם את יחסי המסחר שלהן. למשל, בשנת 2012 שתי הממשלות חתמו על הסכם סחר חופשי (FTA) שנכנס לתוקף באוקטובר 2014. צ'ילה היא שותפת הסחר השלישית בגודלה של הונג קונג באמריקה הלטינית. המסחר בסחורות בין צ'ילה והונג קונג הסתכם ב-14.8 מיליארד דולר בשנת 2018. במונחים של סחר בשירותים, צ'ילה היא שותפת הסחר השלישית בגודלה של הונג קונג באמריקה הלטינית, עם סחר ושירותים הבילטרליים אשר הסתכם ב-1.3 מיליארד דולר בשנת 2012. מדיה וקבצים בנושא יחסי הונג קונג – צ'ילה בוויקישיתוף Hong Kong and Chile: Much closer than you imagine באתר ejinsight‏, 30 באפריל 2018 באתר מחלקת הסחר והתעשייה של הונג קונג
בית הכנסת הגדול (רמת גן)

בית הכנסת הגדול של העיר רמת גן נמצא בכיכר אורדע שבעיר, ברחוב הרצל מספר 47 (בקרבת רחוב ביאליק). זהו בית כנסת אשכנזי אורתודוקסי בנוסח ספרד. חזן בית הכנסת הנוכחי הוא ישראל רנד. בשבתות, חגים ומועדים מצטרפת לעיתים מקהלת הילדים "קולות מן השמים" (ע"ש שושנה זילברשטיין) בניצוחו של רפי ביטון. בבית הכנסת נמצאים גם משרדי הרבנות והמועצה הדתית של העיר, וכן ספרייה תורנית. העדות הראשונה על נוכחות צריף בית הכנסת העומד על תילו ב"עמק" (רחוב ביאליק היום) מצויה בפרוטוקול המועצה המקומית משנת 1926. היו צריפים נוספים ששימשו כבתי כנסת אולם הצריף ב"עמק" קיבל מראשית ימיו את התואר "בית הכנסת המרכזי הגדול". אבן הפינה לבית הכנסת הונחה ביום ג' טבת תרצ"ה (9 בדצמבר 1934) בסיסמה: "כי ביתי בית תפילה יקרא לכל העמים" (ספר ישעיהו). כתובת זו, המצויה על הקיר המזרחי הפונה לרחוב הרצל, באה ללמדנו שבית הכנסת המרכזי של רמת-גן פתוח לכל. אברהם קריניצי, ראש המועצה ולאחר מכן ראש העירייה של רמת-גן ייחס חשיבות רבה לבית כנסת זה ונהג להתפלל בו. עיריית רמת-גן נטלה על עצמה את מרבית מימון הבנייה ובשנת 1952 הונחה אבן הפינה למבנה החדש והמשוכלל בנוכחות הרב הראשי לישראל הרב הרצוג והתפילה בו התנהלה בנוסח ספרד. בשנות ה-60 של המאה הקודמת בוצעו עבודות שיפוץ לחזיתו של בית הכנסת כגון ציפוי אבן בחזית, מדרגות חדשות בכניסה הראשית, ציפוי קירות המבנה בלוחות שיש, שבכות מתכת דקורטיביות לחלונות ואריחי קרמיקה בחזית בית הכנסת. במבנה גם ממוקמים משרד המועצה הדתית וספרייה תורנית. קיר הזיכרון לחללי מערכות ישראל אשר נמצא בבית הכנסת הוקם בעזרת תרומתו של יקיר העיר רמת גן, משה בדנר. בית הכנסת עבר בשנת 2007 שיפוץ נרחב. פרויקט השיפוץ כלל בין היתר ריצוף מחדש של האולם הגדול, התקנת מושבים חדשים, בניית במה וארון קודש חדשים, וציור ויטראז'ים עם רקע נופי העיר. בנוסף, התקבלה תרומה עבור ציורי 12 השבטים אשר נתלו על תקרת בית הכנסת. מדיה וקבצים בנושא בית הכנסת הגדול בוויקישיתוף בית הכנסת הגדול, ברשת החברתית פייסבוק בית הכנסת הגדול, באתר בית קריניצי - בית העיר רמת גן עמיעד טאוב, בית הכנסת הגדול ייפתח מחדש, באתר רמת גן גבעתיים מקומונט, ‏8 באוגוסט 2007 בית הכנסת הגדול ברמת-גן - קרן רמת גן לחינוך ותרבות, באתר עיריית רמת גן(הקישור אינו פעיל)
פרידי באנומיונג

פְּרִידִי בָּאנוּמְיוֹנג (בתאית: ปรีดี พนมยงค์;11 במאי 1900 – 2 במאי 1983) נודע גם בתואר המלכותי לוּאַנְג פְרָדִיטְמֶנוּטָאַם (תאית: หลวงประดิษฐ์มนูธรรม), היה פוליטיקאי, עורך דין ומדינאי תאילנדי. שימש כראש התנועה לשחרור תאילנד בזמן מלחמת העולם השנייה, תנועה אשר פעלה לצד בעלות הברית בחסות ראמה השמיני, מלך תאילנד נגד פלק פיבונסונגרם. פרידי נולד למשפחה ענייה מאיוטהאיה אשר במקור הייתה מגואנגדונג בדרום סין. על אף העוני קיבל חינוך טוב. בשנת 1915, בהוראת ראמה השישי, מלך תאילנד הורד התואר הממלכתי "נוי" משם משפחתו. פרידי נשלח ללמוד דין והועבר אל המכון למדע המדינה של פריז. היה בוגר סורבון (שם סבסד לעצמו דוקטורט) ולבסוף בשנת 1927 חזר לארצו והחל קריירה פוליטית במפלגת קהנה רטסרדום העממית. בשנת 1932, ראשי מפלגת קהנה רטסרדום אשר נודעה כמפלגה העממית האזרחית ובהם גם פרידי החלו באירוע הפיכה מהיר נגד ראמה השביעי, מלך תאילנד שבסופו נוצר פרלמנט והמונרכיה אבסולוטית הוחלפה במונרכיה חוקתית הבנויה בסגנון אירופאי. מאז המהפכה יצא פרידי בראש תפקידים ממשלתיים כגון שר הפנים ושר החוץ. בזמנו בשירות תפקידים אילו בתקופה שבין שתי מלחמות העולם הקים את אוניברסיטת תמאמסאט, מהאוניברסיטאות המתקדמות ביותר בתאילנד, בנק תאילנד, הבנק הרשמי והמרכזי של המדינה ועוד תשתיות רבות מפותחות כמו אלו. בתור שר החוץ שמר פרידי על מדיניות נייטרלית של תאילנד אל מול היחס הבין-לאומי וההשפעה הגוברת של מה שיקרא תוך זמן קצר מדינות הציר. ב-8 בדצמבר 1941, יום לאחר המתקפה על פרל הארבור, האימפריה היפנית החלה במבצע הפלישה היפנית לתאילנד אשר נמשך כחמש שעות עד אשר הפילדמרשל התאי, פלק פיבונסונגרם סבסד יחסי שלום עם יפן, הפך עצמו לשליט אבסולוטי דה פקטו ואת אומתו לחברה במרחב השגשוג המשותף של מזרח אסיה רבתי ובמדינות הציר. בשמו של ראמה השמיני, מלך תאילנד הצעיר שבזמן המהפכה של פלק היה בלימודים בשווייץ פרידי הפך לעוצר הלגיטימי של תאילנד והחל בהקמת התנועה לשחרור תאילנד שהתחברה עם בעלות הברית. עם הזמן הפכה התנועה לשחרור תאילנד לארגון מיליטנטי שכלל בתוכו 90,000 חיילי גרילה אשר נראו בפעולותיהם במיוחד במערכה על בורמה ובקרב מלאיה. שלושת הגדולים (וינסטון צ'רצ'יל, יוסיף סטלין ופרנקלין דלאנו רוזוולט) הכירו גם הם בלגיטימציה של פרידי ותנועתו לממשל על תאילנד ולקראת סוף המלחמה הפך פרידי לדמות הפוליטית הרכזית בממשל התאילנדי החדש שהושם תחת שלטונו של ראמה השמיני. פרידי היה ראש ממשלה לאורך חצי שנה ב-1946, בזמן שראמה השמיני, מלך תאילנד הצעיר נרצח והוחלף בראמה התשיעי, מלך תאילנד אשר שלט עד לשנת 2016. תוך זמן מה חזר פלק פיבונסונגרם לשלטונו הדיקטטורי ולאחר שניסיון הפיכה נכשל בשנת 1949, פרידי עזב את תאילנד ומעולם לא חזר. הוא המשיך להנהיג ממשלה גלותית עד למותו בשנת 1983 בפריז. פרידי נחשב לאחד מאבות הדמוקרטיה והדמויות החשובות ביותר בהיסטוריה של תאילנד בזמן מלחמת העולם השנייה, הוא שימש את פניה של תאילנד החופשית ועד היום נחשב דמות מרכזית בהיסטוריה התאית. "במהלך 15 שנות שלטון פרידי השיג יותר ממה שיורשיו אי פעם הצליחו", אומר ד"ר כריבת סנטאבוטר, סגן מנכ"ל מחלקת הארגונים הבינלאומיים במשרד החוץ, במחקר על מדיניות החוץ התאילנדית בין השנים 1932 - 1946 אשר הייתה תחת פיקודו של פרידי. פלק פיבונסונגרם ראמה השמיני, מלך תאילנד הפלישה היפנית לתאילנד בעלות הברית מדיה וקבצים בנושא פרידי באנומיונג בוויקישיתוף ערך דיפלומטי בגאופוליטיקה פרידי באנומיונג, באתר אנציקלופדיה בריטניקה (באנגלית) פרידי – אבי הדמוקרטיה התאית
Reverans

"Reverans" (באנגלית: "Reverence"; בעברית: "יִראַת כָּבוֹד") הוא שיר שהוקלט על ידי הזמרת-יוצרת הטורקייה סילה, מתוך אלבום האולפן החמישי שלה, Yeni Ay (2014). הוא יצא לאור ב-29 בספטמבר 2014, בהוצאת חברת התקליטים סוני מיוזיק אנטרטיינמנט כסינגל השלישי מתוך האלבום. השיר הגיע למקום השני בטורקיה טופ 20 והיה ליחיד מהאלבום שלא כבש את פסגת המצעד. השיר נכתב על ידי סילה לבדה והופק על ידה ועל ידי אפה בהאדיר, שהייתה אחראית להפקה של הלהיט "Vaziyetler" משנת 2014. "Reverans" כשמו, מדבר על יראת כבוד ועל התשוקה של סילה לבצע פעולות שונות מבלי שיגידו לה על כך דברים. בשיר יש אזכור לשנים דברים מנוגדים; בית לוויות וחתונה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות. הווידאו קליפ הנלווה של "Reverans" הועלה לערוץ היוטיוב של סילה ב-29 בספטמבר 2014, ביום יציאתו כסינגל. בתחילתו, ניתן לראות את סילה כשמאחוריה מסך בצבעים כהים ומתחלפים. לאורכו של הקליפ ניתן לראות חברי להקה מנגנים את לחן השיר ואת סילה, כשהיא מבצעת את השיר. נכון לאוגוסט 2023 עומד מונה הצפיות של הקליפ על למעלה מ-43 מיליון צפיות. סרטון השיר "Reverans" באתר יוטיוב Sıla – Reverans (באנגלית), נבדק ב-2020-10-01 MusicTopTR on Twitter: "MusicTopTR Resmi Listesinde 49. haftanın ikincisi.. REVERANS - @SILAGencoglu @TRSonyMusic http://t.co/PXDxqciCT0", web.archive.org, ‏2016-04-04 Sıla – Vaziyetler (באנגלית), נבדק ב-2020-09-30 Sıla - Reverans lyrics + English translation, lyricstranslate.com (באנגלית) Yeni Ay, נבדק ב-2020-09-30 Sila - Reverans (Official Music Video)